Diari Oficial de la Generalitat Valenciana


Sumari del DOGV 9369, del 27-06-2022 (2022/5973)

Extracte de la Resolució de 17 de juny de 2022, de la Direcció General d'Esport, per la qual es convoquen subvencions a ajuntaments i entitats locals menors de la Comunitat Valenciana destinades per a obres de primer establiment, o d'ampliació, millora, modernització, adaptació, adequació o reforç d'instal·lacions esportives ja existents.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9369

Data del DOGV
:   27-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5973


Data del document
:   17-06-2022

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 17 de juny de 2022, de la Direcció General d'Esport, per la qual es convoquen subvencions a ajuntaments i entitats locals menors de la Comunitat Valenciana destinades per a obres de primer establiment, o d'ampliació, millora, modernització, adaptació, adequació o reforç d'instal·lacions esportives ja existents. [2022/5973]  
BDNS (identif.): 634777.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/634777  
  
Primer. Objecte  
L'objecte de les subvencions és la concessió de subvencions de caràcter pluriennal als ajuntaments i entitats locals menors de la Comunitat Valenciana destinades per a obres de primer establiment, o d'ampliació, millora, modernització, adaptació, adequació o reforç d'instal·lacions esportives ja existents, mitjançant les següents modalitats:  
Modalitat A: Obres de primer establiment, o d'ampliació, millora, modernització, adaptació, adequació o reforç d'instal·lacions esportives en ajuntaments i entitats locals menors de la Comunitat Valenciana.  
  
Modalitat B: Obres de primer establiment, o d'ampliació, millora, modernització, adaptació, adequació o reforç d'instal·lacions de pilota valenciana de qualsevol especialitat reconeguda per la Federació de Pilota Valenciana de la Comunitat Valenciana (FPVCV), en ajuntaments i entitats locals menors de la Comunitat Valenciana.  
  
Segon. Entitats beneficiàries  
Poden sol·licitar aquestes subvencions tots els ajuntaments i entitats locals menors de la Comunitat Valenciana.  
No podran ser entitats beneficiàries de subvenció els ajuntaments i entitats locals menors que hagen obtingut una subvenció en la mateixa modalitat en alguna de les dues convocatòries precedents (2019 i 2020), segons s'indica en l'Ordre de bases 28/2022, de 4 de maig, en la seua base tercera punt 3.  
  
Tercer. Bases reguladores  
Ordre 28/2022, de 4 de maig, Conselleria d'Educació, Cultura i Esport per la qual s'aproven les bases reguladores de concessió de subvencions a ajuntaments i entitats locals menors de la Comunitat Valenciana destinades per a obres de primer establiment, o d'ampliació, millora, modernització, adaptació, adequació o reforç d'instal·lacions esportives ja existents. (DOGV 9335, 10.05.2022).  
  
Quart. Quantia  
1. En el punt resolutiu quart d'aquesta resolució, s'estableix que la dotació econòmica de la Conselleria d'Educació, Cultura i Esport serà d'un import de 6.545.000 euros en l'anualitat 2022, i de 130.900 euros en l'anualitat 2023, amb càrrec a l'aplicació pressupostària 42.27.22.334.07, capítol VII, línia de subvenció S8260, del pressupost de la Generalitat.  
2. Aquesta quantitat no suposa increment de la despesa aprovada per la Llei 8/2021, de 30 de desembre, de pressupostos de la Generalitat per a 2022.  
  
Cinqué. Termini de presentació de les sol·licituds  
El termini per a la presentació de sol·licituds serà de 15 dies hàbils a comptar des de l'endemà a la publicació en el Diari Oficial de la Generalitat Valenciana de la present convocatòria. L'incompliment d'aquest termini determinarà automàticament l'exclusió.  
  
València, 17 de juny de 2022.- El director general d'Esport: Josep Miquel Moya Torres.